CELEX: E2011J0019
Language: el
Date: 2012-11-30 00:00:00
Title: Απόφαση του Δικαστηρίου, της 30ής Νοεμβρίου 2012 , στην υπόθεση E-19/11 — Vín Tríó ehf. κατά του Ισλανδικού Κράτους (Ελεύθερη κυκλοφορία αγαθών — Παραδεκτό — Κάλυψη των προϊόντων — Άρθρα 11 και 16 της συμφωνίας ΕΟΧ — Κρατικά μονοπώλια εμπορικού χαρακτήρα — Κανόνες σχετικά με την ύπαρξη και λειτουργία μονοπωλίου — Κανόνες επιλογής προϊόντων — Άρνηση πώλησης οινοπνευματωδών ποτών που περιέχουν διεγερτικές ουσίες, όπως η καφεΐνη — Διάκριση μεταξύ των εγχώριων και των εισαγόμενων προϊόντων — Απουσία εγχώριας παραγωγής)

14.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 75/15
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 30ής Νοεμβρίου 2012
   στην υπόθεση E-19/11
   Vín Tríó ehf. κατά του Ισλανδικού Κράτους
   (Ελεύθερη κυκλοφορία αγαθών — Παραδεκτό — Κάλυψη των προϊόντων — Άρθρα 11 και 16 της συμφωνίας ΕΟΧ — Κρατικά μονοπώλια εμπορικού χαρακτήρα — Κανόνες σχετικά με την ύπαρξη και λειτουργία μονοπωλίου — Κανόνες επιλογής προϊόντων — Άρνηση πώλησης οινοπνευματωδών ποτών που περιέχουν διεγερτικές ουσίες, όπως η καφεΐνη — Διάκριση μεταξύ των εγχώριων και των εισαγόμενων προϊόντων — Απουσία εγχώριας παραγωγής)
   2013/C 75/08
   Στην υπόθεση Ε-19/11 Vín Tríó ehf. κατά του Ισλανδικού Κράτους — ΑΙΤΗΣΗ προς το Δικαστήριο, κατ' εφαρμογήν του άρθρου 34 της συμφωνίας μεταξύ των κρατών της ΕΖΕΣ για την ίδρυση μιας Εποπτεύουσας Αρχής και ενός Δικαστηρίου, του Πρωτοδικείου του Ρέικιαβικ, σχετικά με το κατά πόσον τα άρθρα 11 και 16 της συμφωνίας ΕΟΧ απαγορεύουν σε κρατικό μονοπώλιο λιανικής πώλησης αλκοόλης την άρνηση πώλησης από τα πρατήριά του λιανικής πώλησης αλκοολούχων ποτών που περιέχουν διεγερτικές ουσίες, όπως η καφεΐνη, το Δικαστήριο, αποτελούμενο από τους Carl Baudenbacher, Πρόεδρο, Per Christiansen (δικαστή-εισηγητή) και Páll hreinsson, δικαστές, εξέδωσε απόφαση στις 30 Νοεμβρίου 2012, το διατακτικό της οποίας έχει ως εξής:
   
                
            
            
               Δεν παραβιάζονται οι διατάξεις του άρθρου 16 παράγραφος 1 της συμφωνίας ΕΟΧ, εάν ένα κράτος ΕΟΧ προβλέπει στη νομοθεσία του ή σε διοικητικές πράξεις, ότι ένας φορέας που ασκεί κρατικό μονοπώλιο λιανικής πώλησης οινοπνευματωδών ποτών μπορεί να αρνηθεί να δεχθεί προς πώληση στα πρατήριά του αλκοολούχα ποτά που περιέχουν διεγερτικές ουσίες, όπως η καφεΐνη.
            
         
                
            
            
               Ωστόσο, ένας τέτοιος κανόνας επιλογής πρέπει να εφαρμόζεται κατά τον ίδιο τρόπο στα εγχώρια και στα εισαγόμενα οινοπνευματώδη ποτά που περιέχουν διεγερτικές ουσίες. Εάν, όπως στην παρούσα περίπτωση, δεν υπάρχει εγχώρια παραγωγή και ο κανόνας επιλογής δεν έχει στόχο να προστατεύσει την εγχώρια παραγωγή παρόμοιων προϊόντων, ο κανόνας αυτός δεν μπορεί να θεωρηθεί ότι θέτει σε μειονεκτική θέση επιχειρηματίες ή προϊόντα από άλλα κράτη του ΕΟΧ.